Un tânăr de 20 de ani a fost transportat de urgență la spital, în urma unui accident grav petrecut în comuna clujeană Cășieu. Bărbatul a fost găsit de pompierii ISU Cluj inconștient și încarcerat în mașina puternic avariată.
"Pompierii din cadrul Detașamentului Dej au intervenit în această dimineață la un grav accident rutier petrecut pe raza localității Rugășești, comuna Cășeiu. Forțele noastre au găsit la fața locului un autoturism puternic avariat, iar în interior era un bărbat încarcerat. Imediat au început manevrele de descarcerare, astfel că bărbatul, aflat în stare de inconștiență, a fost predat echipajelor medicale. Ulterior, bărbatul de aproximativ 20 de ani a fost transportat de urgență la spital. La misiune au luat parte două autospeciale cu modul de descarcerare, alături de două ambulanțe SAJ.", au informat reprezentanții ISU Cluj.